[pic] | AZ EURÓPAI KÖZÖSSÉGEK BIZOTTSÁGA |

Brüsszel, 7.6.2006

COM(2006) 233 végleges

2006/0081 (CNS)

Javaslat

A TANÁCS RENDELETE

a halászati és akvakultúra-termékek piacának közös szervezéséről szóló 104/2000/EK tanácsi rendelet módosításáról

(előterjesztő: a Bizottság)

INDOKOLÁS

1. A halászati és akvakultúra-termékek piacának közös szervezéséről szóló 104/2000/EK tanácsi rendelet végrehajtása során felmerült kiadásokat a közös agrárpolitika finanszírozásáról szóló 1258/1999/EK tanácsi rendeletben meghatározott Európai Mezőgazdasági Orientációs és Garanciaalap (EMOGA) Garanciarészlegéből finanszírozták. A Bizottság a tagállamokkal közös kezelésben végrehajtotta az említett kiadásokra vonatkozó költségvetést.

2. A közös agrárpolitika finanszírozásáról szóló 1290/2005/EK tanácsi rendelettel létrehozott új Európai Mezőgazdasági Garanciaalap (EMGA) lép 2006. október 16-tól az EMOGA Garanciarészlege helyébe az említett rendelet 3. cikke (2) bekezdésének megfelelően. Az EMGA központi irányítás mellett fogja finanszírozni a halászati termékek piacára vonatkozó intézkedéseket.

3. A 104/2000/EK tanácsi rendeletet módosítani kell annak érdekében, hogy az EMGA alkalmazható legyen a halászati termékek piacával kapcsolatos kiadások finanszírozására.

A Tanács felkérést kap arra, hogy a lehető legrövidebb időn belül fogadja el ezt a javaslatot annak érdekében, hogy biztosítható legyen a halászati és akvakultúra-termékek piaca közös szervezésének folyamatos finanszírozása.

2006/0081 (CNS)

Javaslat

A TANÁCS RENDELETE

a halászati és akvakultúra-termékek piacának közös szervezéséről szóló 104/2000/EK tanácsi rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára[1],

tekintettel az Európai Parlament véleményére[2],

mivel:

(1) A 104/2000/EK tanácsi rendelet[3] egyes rendelkezéseinek megfelelően felmerült tagállami kiadások jelenleg a közös agrárpolitika finanszírozásáról szóló 1258/1999/EK tanácsi rendeletben[4] meghatározott szabályok hatálya alá tartoznak. Utóbbi rendeletet a közös agrárpolitika finanszírozásáról szóló, 2005. június 21-i 1290/2005/EK tanácsi rendelet[5] hatályon kívül helyezte, amely 2006. október 16-tól alkalmazandó a tagállami kiadásokra.

(2) Az 1290/2005/EK rendelet 2. cikkének (1) bekezdése a) pontja létrehozza az Európai Mezőgazdasági Garanciaalapot (a továbbiakban: EMGA).

(3) Az 1290/2005/EK rendelet 3. cikke (2) bekezdésének f) pontja meghatározza, hogy az EMGA a halászati termékek piacával kapcsolatos kiadásokat központi irányítás mellett finanszírozza.

(4) A halászati termékek piacával kapcsolatos kiadásoknak az 1290/2005/EK rendelet 3. cikke (2) bekezdésének f) pontja értelmében történő finanszírozása a költségvetés központi irányítás melletti végrehajtását jelenti, és így meg kell felelnie az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletnek[6] és utóbbi rendelet 2342/2002/EK, Euratom bizottsági rendeletben[7] meghatározott végrehajtási szabályainak.

(5) A 104/2000/EK rendeletet ennek megfelelően módosítani kell.

ELFOGADTA EZT A RENDELETET:

1. cikk

A 104/2000/EK rendelet 35. cikke helyébe a következő szöveg lép:

„35. cikk

1. Az e rendelet 10., 21., 23., 24., 25. és 27. cikkének megfelelő tagállami kiadásokat az 1290/2005/EK rendelet 3. cikke (2) bekezdésének f) pontjában említett kiadásnak kell tekinteni.

2. Az (1) bekezdésben említett kiadások pénzügyi fedezetét csak az adott állományra vagy állománycsoportra megengedett összes fogásmennyiségből a kérdéses tagállamra eső mennyiségek erejéig kell biztosítani az egy állományhoz vagy állománycsoporthoz tartozó termékek vonatkozásában.

3. E cikk alkalmazásának részletes szabályait a 38. cikk (2) bekezdésében megállapított eljárásnak megfelelően kell elfogadni.”

2. cikk

E rendelet az Európai Unió Hivatalos Lapjában való kihirdetését követő napon lép hatályba.

Ezt a rendeletet 2006. október 16-tól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, -án/-én.

a Tanács részéről

az elnök

[1] HL C […]., [ …]., […]. o.

[2] HL C […]., [ …]., […]. o.

[3] HL L 17., 2000.1.21, 22. o., a 2003-as csatlakozási okmánnyal módosított rendelet.

[4] HL L 160., 1999.6.26., 103. o.

[5] HL L 209., 2005.8.11., 1. o.

[6] HL L 248., 2002.9.16., 1. o.

[7] HL L 347., 2002.12.31., 1. o.